Diari Oficial de la Generalitat Valenciana


Sumari del DOGV 9039, del 11-03-2021 (2021/2442)

RESOLUCIÓ de 4 de març de 2021, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9039

Data del DOGV
:   11-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/2442


Data del document
:   04-03-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 4 de març de 2021, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia i Administració Pública, relatives a la inscripció en el Registre de Fundacions de la Comunitat Valenciana de noves entitats. [2021/2442]  
La Secretaria Autonòmica de Justícia i Administració Pública han dictat les resolucions següents:  
  
- Resolució de data 11 de gener de 2021, de la Secretaria Autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, a l'entitat denominada Fundació Conesa Morales de Pintura de la Comunitat Valenciana amb el número 239A i classificar-la amb caràcter artístic (32) sota la tutela del Protectorat que exerceix la Generalitat. El domicili de la Fundació queda establit a Torrevieja (Alacant) al carrer José Martínez Ruiz «Azorín», núm. 11, planta 7a, porta A.  
Fins i activitats:  
«La Fundació té per objecte la divulgació cultural, i en concret la creació d'un fons cultural basat fonamentalment en el patrimoni pictòric, creació de diversos autors, per a la seua divulgació i promoció des de la seua seu a través d'altres organismes que tinguen la mateixa activitat cultural segons decidisca el Patronat que la dirigisca.  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgara de forma no lucrativa.  
El desenvolupament de l'objecte de la Fundació s'efectuarà a través de les formes següents d'actuació.  
La totalitat del patrimoni artístic de la Fundació haurà de mantindre's en la seu museística, amb l'excepció de la seua prestació parcial a exposicions o mostres, directament per la pròpia fundació o per acord amb altres entitats.»  
Beneficiaris:  
«Seran potencials beneficiaris de la Fundació, el públic en general. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions adés expressades, estime el Patronat que són legítims creditors d'aquests, d'acord amb les bases, normes o regles que establisca a aquest efecte.  
Ningú podrà al·legar enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.»  
  
- Resolució de data 11 de gener de 2021, de la Secretaria Autonòmica de Justícia i Administració Pública, de la Conselleria de Justícia, Interior i Administració Pública, per la qual es va acordar inscriure en el Registre de Fundacions de la Comunitat Valenciana, a l'entitat denominada Fundació per a la Investigació, Desenvolupament i Aplicació de la Psicologia de la Comunitat Valenciana, amb el número 636V i classificar-la amb caràcter d'investigació (21) sota la tutela del Protectorat que exerceix la Generalitat. El domicili de la Fundació queda establit a València al carrer Navarro Llorens, 19-21-baixos, CP 46070.  
Fins i activitats:  
«La Fundació per a la Investigació, Desenvolupament i Aplicació de la Psicologia de la Comunitat Valenciana (FIDAP), té per objecte principal, afavorir la promoció i defensa de la investigació en l'àmbit de la psicologia científica i professional, potenciant les seues actuacions i presència en tots els àmbits de la societat, mitjançant el disseny i desenvolupament de programes científics, projectes d'investigació, plans de formació i comunicació, elaboració de normes i processos homologables, transferències i intercanvis informatius i tecnològics amb altres països i àrees geogràfiques, reforçant així la seua capacitat de servei i imatge social i el seu caràcter científic, professional i ètic.  
Els fins fundacionals poden ser desenvolupats per la Fundació de la manera que s'estime oportú, inclosa la participació en altres entitats o organitzacions, sense altres limitacions que les que es deriven de la carta fundacional, dels presents estatuts i, en tot cas, de les lleis.»  
Beneficiaris:  
«La Fundació, dins dels seus fins d'interés general, haurà d'actuar amb criteris d'objectivitat i d'imparcialitat en la selecció dels seus beneficiaris, sense que puga produir-se cap discriminació. En aquest sentit podran ser beneficiaris les persones col·legiades en el Col·legi Oficial de Psicologia de la Comunitat Valenciana i la ciutadania en general.  
  
I en cap cas seran beneficiàries persones individualment determinades ni podran destinar-se les prestacions fundacionals als fundadors, cònjuges o parents fins al quart grau inclusivament, del fundador.  
  
Quan la Fundació exigisca als seus beneficiaris l'abonament d'alguna quantitat pels serveis que preste, la determinació per aquesta dels beneficiaris s'haurà de realitzar exclusivament, per l'abonament o pagament de la quantitat corresponent.  
Així mateix, quan per la mateixa naturalesa de la Fundació es derive la necessitat de limitar el nombre de beneficiaris, la selecció i determinació d'aquests es realitzarà amb caràcter irrevocable pel Patronat de la Fundació, tenint presents els mèrits, necessitats, capacitat econòmica i possibilitat d'aprofitament per als diferents aspirants o sobre la base d'altres característiques objectives.  
En tot cas, ningú no podrà al·legar ni individualment ni col·lectivament enfront de la Fundació o els seus òrgans, el gaudi d'aquests beneficis abans que foren concedits, ni imposar la seua atribució a persones determinades.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat: «donar publicitat a l'existència i activitats de les fundacions», així com per apreciar-se la concurrència d'interés públic en el seu general coneixement.  
  
València, 4 de març de 2021.- La consellera de Justícia, Interior i Administració Pública, p. d. c. (R 02.08.2019; DOGV 8606, 05.08.2019), la secretària autonòmica de Justícia i Administració Pública: Mireia Llobera Vila; p. a. (R 03.03.2021), la directora general de Modernització i Relacions amb l'Administració de Justícia: Àngels Bixquert Sanz.